Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Monet eivät tunne Ilmestyskirjan teologista merkitystä.
Voimme oppia sieltä paljon Jumalasta, hänen luonteestaan, käytöksestään -
ja meitä koskevista odotuksistaan.
Muistetaan lisäksi, että Ilmestyskirjan päätarkoitus -
on ilmoittaa lukijalle Jumalaa Jeesuksen persoonassa.
Meidän on ymmärrettävä, että Jumala on muuttumaton.
Heprealaiskirjeessä sanotaan: -
"Jumala on sama eilen, tänään ja iankaikkisesti."
Usein ajatellaan, -
että koston, tuomion ja vihan Jumala esiintyy vain Vanhassa testamentissa.
Mehän olemme nyt uudessa liitossa.
Mutta opimme Ilmestyskirjasta, -
että Jumala on uudessa liitossakin vihan, tuomioiden ja koston Jumala.
Otetaan esille Ilmestyskirjan luku 8.
Ilm. 8.
Olemme nähneet, että Ilmestyskirja etenee vaiheittain.
Ilmestyskirjan eri osista -
saamme Jumalan koko ilmoituksen lopunajoista.
Kun tunnemme sen, emme ylläty vaan pysymme uskollisina.
Ymmärrämme, mitä Jumala aikoo ja mitä hän meiltä odottaa.
Ilmestyskirjan luvussa 8 tapahtuu muutos.
Luvussa 7 kerrottiin ylöstempauksesta.
Jumala tekee nyt erityistä työtä Israelin kansan parissa.
Hän saa myös muissa kansoissa aikaan siirtymävaiheen.
Hän haluaa kansojen tekevän parannuksen -
vihastaan, vainostaan ja väärin- ymmärryksestään juutalaisia kohtaan.
Aloitetaan Ilm. 8:1:stä.
Olemme nyt käyneet läpi seitsemästä sinetistä kuusi.
Kuudennessa sinetissä ilmoitettiin Jumalan vihan tuleminen, -
mutta vihan lankeamisesta kerrotaan vasta nyt luvussa 8.
"Ja kun Karitsa avasi seitsemännen sinetin, tuli taivaassa äänettömyys, -
jota kesti noin puoli hetkeä [puoli tuntia]."
Hiljaisuuden tarkoituksena oli kiinnittää kuulijoiden huomio.
Kuuden ensimmäisen sinetin tapahtumat ovat sujuneet nopeasti.
Sitten tulee hiljaisuus, -
jotta ihmiset kiinnittäisivät huomionsa Jumalan tuomioihin.
Näemme jälleen, että Messias hallitsee tapahtumien kulkua.
Hän on avannut sinetit.
Kun hän avaa seitsemännen, laskeutuu hiljaisuus. Jae 2: -
"Ja minä näin ne seitsemän enkeliä, jotka seisoivat Jumalan edessä, -
ja heille annettiin seitsemän pasunaa."
Raamatussa esiintyy kahdenlaisia pasuunoita.
Toinen on shofar.
Sen tarkoitus on kertoa meille Jumalan tarkoitusperistä -
ja hänen huolenpidostaan meitä kohtaan.
Shofar liittyy Jumalan huolenpitoon.
Tässä kohtaa ei kuitenkaan todennäköisesti puhuta shofarista -
vaan torvesta, jolla ilmoitettiin asioita.
Myös puolen tunnin hiljaisuuden tarkoitus oli herättää ihmisten huomio.
Nyt Jumala ilmoittaa jotain tuomioistaan niitä kohtaan, -
jotka ovat hänet torjuneet.
Jae 3: "Ja tuli eräs muu enkeli ja asettui alttarin ääreen..."
Kyseessä ei ole uhrialttari vaan suitsutusalttari.
Suitsutusalttari liittyy pyhien rukouksiin.
"Ja tuli eräs muu enkeli ja asettui alttarin ääreen -
pitäen kultaista suitsutusastiaa, -
ja hänelle annettiin paljon suitsukkeita -
pantavaksi kaikkien pyhien rukouksiin..."
Miten suitsutusalttari ja pyhien rukoukset liittyvät toisiinsa?
Jos olet perehtynyt Tooraan, -
muistat, että suistutusta uhrattiin Jumalalle mieluisana tuoksuna.
Se tarkoittaa sitä, että meidän tulee uhrata Jumalalle mieluisia rukouksia.
Älkäämme rukoilko lihassa vaan Hengessä -
Jumalan lakien ja asetusten mukaisesti, -
jotta rukouksemme heijastaisivat vanhurskasta ja jumalista luonnetta.
Asiaan liittyy toinenkin puoli.
Jos suitsutusuhriin lisätään vierasta tulta, seurauksena on kuolema, -
kuten 3. Mooseksen kirjassa kerrotaan.
Rukoillaan siis varoen, -
jottemme sekoita rukouksiimme mitään sopimatonta tai epäpuhdasta.
Saakoot rukouksemme suodattua -
Jumalan käskyistä näkyvän Jumalan luonteen kautta.
"...ja hänelle annettiin paljon suitsukkeita -
pantavaksi kaikkien pyhien rukouksiin -
kultaiselle alttarille, joka oli valtaistuimen edessä."
Ilmestyskirjassa painotetaan Jumalan valtaistuinta.
Ilmestyskirjan tarkoitus on opettaa, mitä pitää tapahtua, -
jotta Jumalan valtaistuin voi siirtyä maan päälle -
ja hän saa hallita koko maailmaa.
Sellaisesta siirtymävaiheesta Ilmestyskirja kertoo.
VT:n profeetoista näemme, -
että Jumalan valtakunnan tuloa edeltävät tuomiot.
"...kultaiselle alttarille joka oli valtaistuimen edessä.
Ja suitsukkeiden savu nousi pyhien rukousten kanssa -
enkelin kädestä Jumalan eteen."
Kaikki tapahtuu Jumalan edessä.
Sitä toistetaan, jotta lukija ymmärtäisi, -
että kaikki lukujen 8-9 tuomiot -
tapahtuvat Jumalan luvalla. Itse asiassa hän itse toteuttaa ne.
Hän hallitsee, kostaa ja tuomitsee, -
jotta ihmiset tekisivät vielä hyvän ratkaisun.
Palaamme siihen kohta. Jae 5: -
"Ja enkeli otti suitsutusastian ja täytti sen alttarin tulella -
ja heitti maan päälle; -
silloin syntyi ukkosenjylinää ja ääniä ja salamoita ja maanjäristystä."
Tämä kuvaus muistuttaa -
Toisen Mooseksen kirjan lukuja 19-20, -
joissa kerrotaan Israelin kansasta Siinain vuorella.
Jumala tahtoi aikaansaada siellä suuren muutoksen.
Hän ilmoitti luontonsa 10 käskyssä, jotka ovat hepreaksi aseret hadibrot.
Niistä näkyi myös, mitä Jumala kansaltaan odotti.
Ilm. 8:5:ssä kerrotaan -
ukkosenjylinästä, äänistä, salamoista ja maanjäristyksestä, -
jotta muistaisimme sen, mitä 2. Moos:ssa opetettiin: -
Jumala tahtoo tehdä maailmassa muutoksen.
Hän tahtoi muuttaa kansansa.
Hän tahtoi myös hallita taivaan lisäksi maata.
Olemme jo puhuneet Ilmestyskirjan alussa siitä, -
mistä Hesekiel ja Jesajakin kertovat, -
että Jumala tahtoo täyttää tämän maailman pyhyydellään.
Hän tahtoo tämän maailman heijastavan omaa luonnettaan.
Siirrytään jakeeseen 6: -
"Ja ne seitsemän enkeliä, joilla oli ne seitsemän pasunaa, -
hankkiutuivat puhaltamaan pasunoihin.
Ja ensimmäinen enkeli puhalsi pasunaan; -
niin tuli rakeita ja tulta, verellä sekoitettuja, -
ja ne heitettiin maan päälle..."
Puhutaan nyt hetki näistä pasuunojen ilmoittamista tuomioista.
Jumala on ne saanut aikaan. Ne ovat lähtöisin taivaasta.
Näitä ilmiöitä ei voida selittää tieteellä.
Kun nämä kauheudet tapahtuvat, -
älyköillä tai tiedemiehillä ei ole niille selitystä.
Monilla Ilmestyskirjan tutkijoilla on taipumus -
selittää nämä asiat johtuviksi ydinsodasta tai muista konflikteista.
Tapahtumille halutaan löytää luonnollinen tai inhimillinen selitys.
Mutta inhimillistä selitystä ei ole.
Tässä kuvattuja asioita ei ole koskaan ennen tapahtunut.
Korostan tätä, koska kautta aikojen on ollut myös niitä, -
jotka väittävät näiden tuomioiden jo tapahtuneen.
Mutta milloin historiassa olisimme nähneet tällaista?
"...niin tuli rakeita ja tulta, verellä sekoitettuja, -
ja ne heitettiin maan päälle; -
ja kolmas osa maata paloi, ja kolmas osa puita paloi, -
ja kaikki vihanta ruoho paloi."
Ei niin ole koskaan vielä käynyt. Kyse on tulevasta.
Mielestäni nämä tapahtumat eivät ole enää kovin kaukanakaan.
Mietitään nyt erästä pasuunoiden tuomioiden tärkeää ominaisuutta.
Niiden kohdalla toistuu eräs asia useaan otteeseen.
Tutkimme niitä tällä ja parilla seuraavalla viikolla.
Siellä toistuu sana kolmasosa.
Kolmannes merkitsee sitä, että kyse ei ole kaikesta.
Nyt näemme vasta osan Jumalan vihasta.
Käsittelemme sen täyttä lankeamista, -
kun tutkimme Ilm. 16-17:ää.
Nyt keskitymme pasuunoiden ilmoittamiin tuomioihin.
Niissä Jumala tuomitsee osittain.
Kyseessä ei ole Jumalan täysi kosto eikä kuluttava viha, -
joka tuhoaa kaiken.
Jumala tuomitsee vain osittain, koska tahtoo ihmisten kääntyvän.
Jos Jumala saisi jollain toisella keinolla -
enemmän ihmisiä kääntymään puoleensa, -
hän tekisi niin. Mutta muuta keinoa ei ole.
Näemme Israelin historiasta, että kun Jumala antoi tuomion kohdata sitä, -
se kääntyi hänen puoleensa. Kansan hengellinen tila parani.
Sana sanoo, ettei Jumala katso ihmiseen.
Siksi hän ei kohtele muita kansoja eri tavoin kuin omaansa.
Israel on erotettu olemaan muille kansoille esimerkkinä.
"...kolmas osa puita paloi, ja kaikki vihanta ruoho paloi."
Jakeessa 8 toinen enkeli puhaltaa pasuunaan.
Siinäkin pyritään kiinnittämään meidän huomiomme.
"... niin heitettiin mereen -
ikään kuin suuri, tulena palava vuori..."
Onko niin jo tapahtunut?
Myös tapahtuman seuraus on ainutlaatuinen.
"... ja kolmas osa merta muuttui vereksi..."
Kolmannes kaikista meristä muuttuu vereksi.
Jae 9: "...ja kolmas osa luoduista, mitä meressä on ja joissa henki on, kuoli, -
ja kolmas osa laivoista hukkui."
Mietitäänpä, mitä tällaisesta seuraa.
Kolmasosa puista on tuhoutunut.
Ruohoa ei ole lainkaan.
Kolmasosa meristä on verta. Kolmasosa merenelävistä kuoli.
Moni ihminen saa ravintonsa merestä.
Lisäksi kolmannes maailman laivoista on hukkunut.
Miten käy tavaroiden kuljetuksen?
Asun Israelissa sen tärkeimmän sataman lähellä.
Näemme joka päivä laivojen saapuvan ja lähtevän.
Sapattina laivat kerääntyvät odottamaan sataman avautumista.
Siellä on15-20 laivaa odottamassa sapatin päättymistä.
Ilman laivoja Israelin ruokakaupat tyhjenevät parissa päivässä.
Kolmannes laivoista tuhoutuu hetkessä.
Se on suuri onnettomuus maailman kansoille.
Tapahtuma saa kaikkien maailman asukkaiden huomion.
Jakeessa 10 kerrotaan kolmannesta pasuunasta: -
"Ja kolmas enkeli puhalsi pasunaan; -
niin putosi taivaasta kochav."
Tämä heprean sana käännetään usein sanalla tähti.
Vanhassa testamentissa kochav voi merkitä myös planeettaa, -
meteoriittia tai komeettaa. Ylipäätään taivaankappaletta.
Se voi olla pieni tai suuri.
Tämä tähti oli suuri ja "palava kuin tulisoihtu, -
ja se putosi..." Miten asian voisi selittää?
Kun sen ottaa kirjaimellisesti, inhimillistä selitystä ei ole.
Nämä asiat tapahtuvat, jotta ymmärtäisimme, -
että Jumala on olemassa. Näin hän ilmaisee itseään ihmisille.
"... se [tähti] putosi virtoihin, kolmanteen osaan niistä, -
ja vesilähteisiin."
Tähdellä oli nimi. Nimi kertoo omistajansa ominaisuuksista.
"Ja tähden nimi oli Koiruoho." Koiruoho on hepreaksi la'anah.
Tutkijoiden mukaan koiruoho liittyy kuolemaan.
Se on hyvin karvas ruoho, ja kuolema on karvas kokemus nieltäväksi.
"Ja tähden nimi oli Koiruoho.
Ja kolmas osa vesistä muuttui koiruohoksi, -
ja paljon ihmisiä kuoli vedestä, -
koska se oli karvaaksi käynyt."
Kasvillisuus on osittain kadonnut: kolmannes puista ja kaikki ruoho.
Kolmasosa merieläimistä ja laivoista on tuhoutunut.
Nyt myös kolmasosa makeasta vedestä on pilalla.
Kaikki nämä tapahtumat aiheuttavat kuolemaa.
Monet kysyvät, ovatko ne lähtöisin rakastavasta Jumalasta. Kyllä ovat.
Jumala on pyhä ja rakastaa vanhurskautta. Hän ei siedä syntiä.
Hän kyllä lunastaa ihmisiä synnistä, mutta maailma ei tahdo lunastusta.
He eivät kiinnitä huomiota Jumalan tarjoamaan apuun.
Jumala on siitä vihainen ja antaa ihmisten maistaa tuomioitaan.
Ilm. 8:12: "Ja neljäs enkeli puhalsi pasunaan; -
niin kolmas osa auringosta ja kolmas osa kuusta ja kolmas osa tähdistä -
lyötiin vitsauksella, niin että kolmas osa niistä pimeni -
ja päivä kolmannelta osaltaan oli valoton, -
ja niin myös yö.
Löytyykö tällaisiin tapahtumiin inhimillistä selitystä?
Tiedemiehetkään eivät kykene antamaan selitystä, -
koska tapahtumat on saanut aikaan Jumala.
Jumalan pyhä nimi, -
kertoo hänen olevan kaiken muun yläpuolella.
Hänellä ei ole rajoituksia, eikä häntä voida "laittaa laatikkoon".
Mikään ihmismääritelmä ei kykene tarkasti kuvailemaan, -
kuka hän on ja mihin hän kykenee.
Jumala yrittää sanoa, että hän on kaiken yläpuolella -
ja palvontamme arvoinen.
Ilm. 7:ssä luvattiin, -
ettei uskovien tarvitse kokea hänen tuomioidensa aikaa.
Israelilaiset ovat tuolloin vielä maan päällä, mutta heidät on sinetöity.
Ilmestyskirjan tuomiot muistuttavat Egyptin vitsauksia, -
joita juutalaisten ei tarvinnut kokea.
Kolmas osa auringosta, kuusta ja tähdistä on pimentynyt.
Jae 13: "Ja minä näin, ja minä kuulin kotkan, -
joka lensi keskitaivaalla, sanovan suurella äänellä: -
"Voi, voi, voi..."
Kreikan sana "voi" muistuttaa heprean vastaavaa sanaa.
Se käännetään monesti huudahduksella "voi".
Voi-huudot vaativat muutosta.
Haluan esittää vertauksen näistä voi-huudoista.
Kuvittele, että ratsastat nopeasti laukkaavalla hevosella.
Se saapuu kallionjyrkänteelle, josta pääsee vain alaspäin.
Hevosta käsketään kiireesti pysähtymään.
On kauhistuttavaa, jos se ei pysähdykään.
Eli voi-huuto tarkoittaa sitä, -
että ilman muutosta tilanne käy kauhistuttavaksi.
Niin käy myös ihmisille, elleivät he muuta kurssiaan.
Hän sanoo: "Voi, voi, voi!" Tarvitaan muutosta.
Jos ihmisten suunta ei muutu kokonaan, seuraa tuho.
"...minä kuulin kotkan, joka lensi keskitaivaalla, -
sanovan suurella äänellä: 'Voi, voi, voi...'"
Ilmestyskirjassa on kaksi eri ihmisryhmää.
Kyseessä ei kuitenkaan ole heidän sijaintinsa.
"Taivaassa asuvat" ovat alamaisia Jumalan laeille ja totuudelle.
Toinen ryhmä ovat "maan päällä asuvat".
Voi-huudot huudetaan maan päällä asuville.
"Voi, voi, voi maan päällä asuvaisia -
niiden jäljellä olevain pasunain äänten tähden, -
joihin kolmen enkelin vielä on määrä puhaltaa!'"
Tuomioita ei voi enää välttää.
Ilm. 7:9:ssä kerrottiin niistä, jotka välttyivät tuomioilta.
Heidät oli temmattu ylös.
Niiden, jotka eivät päässeet mukaan, täytyy käydä läpi -
pasuunoiden ilmoittamat tuomiot sekä Jumalan vihan maljat, -
jolloin hänen lopulliset tuomionsa vuodatetaan maan päälle.
Näemme ensi viikolla, että kaikki nämä asiat tapahtuvat, -
jotta ihmiset oppisivat, että Jumala on pyhä.
Hän ei hyväksy heidän elämäntyyliään.
Jumala tahtoo tilanteen muuttuvan. Muutos alkaa parannuksen teosta.
Meidän on kysyttävä itseltämme erästä asiaa.
Tapahtumia ei voi selittää millään muulla tavalla kuin Jumalan tekoina.
Kääntyvätkö ihmiset Jumalan puoleen vai kovettavatko he sydämensä?
Siihen kysymykseen meidän jokaisen tulee vastata.
Tehdään pian oikea ratkaisu.
Nähdään ensi viikolla. Jumalan siunausta sinulle!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen